ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της
Ανώνυμης Εταιρείας με την επωνυμία «TEN Εμπορία Ταπήτων ΑΝΩΝΥΜΗ ΕΤΑΙΡΕΙΑ» και δ.τ. «TEN
A.E.» ............................................................................................................
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της
Ανώνυμης Εταιρείας με την επωνυμία «ΣΥΝΕΡΓΑΖΟΜΕΝΟΙ ΟΡΚΩΤΟΙ ΛΟΓΙΣΤΕΣ Ανώνυμη Εταιρία
Ορκωτών Ελεγκτών» και δ.τ. «ΣΟΛ Α.Ε.» ....................
Aνακοινώσεις
Ανακοίνωση καταχώρισης στο Γενικό Εμπορικό Μητρώο  στοιχείων της Ανώνυμης Εταιρείας με την
επωνυμία «ΠΡΟΕΤ ΑΝΩΝΥΜΗ ΤΕΧΝΙΚΗ ΕΡΓΟΛΗΠΤΙΚΗ ΜΕΛΕΤΗΤΙΚΗ ΟΙΚΟΔΟΜΙΚΗ ΒΙΟΜΗΧΑΝΙΚΗ
ΑΝΤΙΠΡΟΣΩΠΕΥΤΙΚΗ ΤΟΥΡΙΣΤΙΚΗ ΚΤΗΜΑΤΙΚΗ ΚΑΙ
ΕΜΠΟΡΙΚΗ ΕΤΑΙΡΙΑ» και δ.τ. «ΠΡΟΕΤ ΑΕ» .................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «MARKS AND SPENCER ΜΑΡΙΝΟΠΟΥΛΟΣ ΕΛΛΑΔΟΣ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟ−
ΡΙΚΗ ΚΑΙ ΤΕΧΝΙΚΗ ΕΤΑΙΡΕΙΑ» και δ.τ. «MARKS AND
SPENCER MARINOPOULOS GREECE SA». ................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «NET ΣΠΙΡΙΤ ΑΝΩΝΥΜΟΣ ΕΤΑΙΡΕΙΑ ΓΕΝΙΚΟΥ & ΗΛΕΚΤΡΟΝΙΚΟΥ ΕΜΠΟΡΙΟΥ» και δ.τ. «NET
ΣΠΙΡΙΤ Α.Ε.». .........................................................................................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ
ΜΑΓΝΗΤΙΚΗΣ ΤΟΜΟΓΡΑΦΙΑΣ ΙΑΤΡΙΚΗ ΑΝΩΝΥΜΗ
ΕΤΑΙΡΙΑ» και δ.τ. «ΜΑΓΝΗΤΙΚΗ ΒΟΛΟΥ Α.Ε.» ...........
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία
«ΝΕΓΚΑΛΙ ΣΠΟΡΑΔΕΣ ΑΝΩΝΥΜΗ ΕΤΑΙΡΕΙΑ, ΤΟΥΡΙΣΤΙΚΕΣ − ΞΕΝΟΔΟΧΕΙΑΚΕΣ ΚΑΙ ΤΕΧΝΙΚΕΣ ΕΠΙΧΕΙΡΗ−
ΣΕΙΣ» και δ.τ. «ΝΕΓΚΑΛΙ ΣΠΟΡΑΔΕΣ Α.Ε.» .......................
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας με την
επωνυμία «ΤΟΥΡΙΣΤΙΚΗ ΠΟΡΤΑΡΙΑΣ ΑΝΩΝΥΜΗ
ΞΕΝΟΔΟΧΕΙΑΚΗ ΚΑΙ ΤΕΧΝΙΚΗ ΕΤΑΙΡΕΙΑ» και δ.τ.
«ΠΟΡΤΑΡΙΑ RESORT A.E.» .......................................................
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό Μητρώο
της τροποποίησης του καταστατικού της Ανώνυμης
Εταιρείας με την επωνυμία «TEN Εμπορία Ταπήτων
ΑΝΩΝΥΜΗ ΕΤΑΙΡΕΙΑ» και δ.τ. «TEN A.E.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 20/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
324822, η από 01/12/2013 απόφαση της έκτακτης Γενικής Συνέλευσης των Μετόχων της Ανώνυμης Εταιρείας
με την επωνυμία «TEN Εμπορία Ταπήτων ΑΝΩΝΥΜΗ
ΕΤΑΙΡΕΙΑ», το διακριτικό τίτλο «TEN A.E.» και με αριθμό
Γ.Ε.ΜΗ.: 122296801000, που εδρεύει στο Δήμο Αθηναίων,
σύμφωνα με την οποία εγκρίθηκε η αύξηση του μετοχικού κεφαλαίου και αντίστοιχα η τροποποίηση του
άρθρου 6, καθώς και η τροποποίηση του άρθρου 26
του καταστατικού της, ως ακολούθως:
«ΑΡΘΡΟ 6ο ΜΕΤΟΧΙΚΟ ΚΕΦΑΛΑΙΟ
Το μετοχικό κεφάλαιο της εταιρείας είχε ορισθεί
σε εξήντα χιλιάδες (60.000,00) ευρώ, καταβεβλημένο
ολόκληρο κατά τα οριζόμενα λεπτομερώς στο άρθρο
είκοσι έξι (26) του παρόντος και διαιρείτο σε δύο χιλιάδες (2.000) μετοχές, ονομαστικής αξίας τριάντα (30,00)
ευρώ εκάστης.
Με την από 01/12/2013 απόφαση της έκτακτης Γενικής
Συνέλευσης των μετόχων της εταιρείας αποφασίστηκε
η αύξηση του μετοχικού κεφαλαίου της εταιρείας κατά
εκατόν ογδόντα χιλιάδες ευρώ (180.000,00 €) με την
έκδοση 6000 νέων ονομαστικών μετοχών, ονομαστικής αξίας εκάστης τριάντα ευρώ (30,00€) και με την
καταβολή μετρητών από τους ιδρυτές − μετόχους της
εταιρείας.
Έτσι σήμερα το μετοχικό κεφάλαιο της εταιρείας
ανέρχεται στο ποσό των διακοσίων σαράντα χιλιάδων
ευρώ (240.000,00 €) και διαιρείται σε 8000 ονομαστιΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ
ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
Αρ. Φύλλου 1047
7 Απριλίου 2016
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
κές μετοχές ονομαστικής αξίας εκάστης τριάντα ευρώ
(30,00 €).»
«ΑΡΘΡΟ 26
ΚΑΛΥΨΗ − ΚΑΤΑΒΟΛΗ ΤΟΥ ΜΕΤΟΧΙΚΟΥ ΚΕΦΑΛΑΙΟΥ
1) Το μετοχικό κεφάλαιο της εταιρείας που καθορίζεται στο άρθρο έξι (6) του παρόντος καταστατικού
σε διακόσιες σαράντα χιλιάδες (240,000,00) ευρώ, θα
καλυφθεί ολόκληρο από τους συμβαλλομένους ιδρυτές − μετόχους της εταιρείας με τον ακόλουθο τρόπο:
α) Η Βαλσάμη σύζυγος Κυριάκου Σουτζόγλου το γένος Κωνσταντίνου Σκουρλέτη και Ηλέκτρας Σηλυβρί−
δου, καλύπτει πέντε χιλιάδες εξακόσιες (5.600) μετοχές
ονομαστικής αξίας τριάντα (30,00) ευρώ εκάστης, ήτοι
συνολικής αξίας ευρώ εκατόν εξήντα οκτώ χιλιάδων
(168.000,00) με καταβολή μετρητών.
β) Ο Νικόλαος Σουτζόγλου του Κυριάκου και της Βαλσάμης Σουτζόγλου καλύπτει χίλιες διακόσιες (1.200)
μετοχές, ονομαστικής αξίας τριάντα (30,00) ευρώ εκάστης, ήτοι συνολικής αξίας ευρώ τριάντα έξι χιλιάδων
(36.000100), με καταβολή μετρητών και
γ) Η Ηλέκτρα − Γεσθημανή θυγατέρα Κυριάκου και
Βαλσάμης Σουτζόγλου, καλύπτει χίλιες διακόσιες (1.200)
μετοχές ονομαστικής αξίας τριάντα (30,00) ευρώ εκάστης, ήτοι συνολικής αξίας ευρώ τριάντα έξι χιλιάδων
(36.000,00), με καταβολή μετρητών.»
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 1 Απριλίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
(2)
Ανακοίνωση καταχώρισης στο Γενικό Εμπορικό Μητρώο
της τροποποίησης του καταστατικού της Ανώνυμης
Εταιρείας με την επωνυμία «ΣΥΝΕΡΓΑΖΟΜΕΝΟΙ ΟΡΚΩΤΟΙ ΛΟΓΙΣΤΕΣ Ανώνυμη Εταιρία Ορκωτών Ελε−
γκτών» και δ.τ. «ΣΟΛ Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 05/12/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
514683, η με Αριθ. Πρωτ. 16493/14 − 05/12/2014 απόφαση
του Αντιπεριφερειάρχη της Περιφέρειας Αττικής, Π.Ε.
ΚΕΝΤΡΙΚΟΥ ΤΟΜΕΑ, με την οποία εγκρίθηκε η τροποποίηση των άρθρων 3, 5, 7, 8, 9, 10, 15, 28, 31, 39 της
Ανώνυμης Εταιρείας με την επωνυμία «ΣΥΝΕΡΓΑΖΟΜΕΝΟΙ ΟΡΚΩΤΟΙ ΛΟΓΙΣΤΕΣ Ανώνυμη Εταιρία Ορκωτών
Ελεγκτών» και αριθμό Γ.Ε.ΜΗ.: 001216601000, σύμφωνα
με την από 26/06/2014 απόφαση της Γενικής Συνέλευσης
των μετόχων της, που έχει ως ακολούθως:
«ΑΡΘΡΟ 3
ΣΚΟΠΟΣ
1. Σκοπός της εταιρείας είναι: Ι. Η υπό των μετόχων της
Ορκωτών Ελεγκτών άσκηση του τακτικού ελέγχου της
οικονομικής διαχειρίσεως και των οικονομικών καταστάσεων: α) Των νομικών προσώπων δημοσίου δικαίου, β)
Των νομικών προσώπων ιδιωτικού δικαίου που εξυπηρετούν δημόσιο ή κοινωφελή σκοπό και επιχορηγούνται
από το κράτος ή απολαύουν ιδιαιτέρων προνομίων, βάσει ειδικής διατάξεως νόμου ή κατ’ εξουσιοδότηση τού−
του, γ) Των τραπεζών, των ασφαλιστικών εταιρειών, των
εταιρειών επενδύσεων−χαρτοφυλακίου, των εταιρειών
διαχειρίσεως αμοιβαίων κεφαλαίων, των εταιρειών χρηματοδοτικών μισθώσεων και των ενώσεων συνεταιριστι−
κών οργανώσεων, δ) Των ανωνύμων εταιρειών, εταιρειών
περιορισμένης ευθύνης, των ετερορρύθμων κατά μετοχές εταιρειών, των ιδιωτικών Κεφαλαιουχικών Εταιρειών
κατά τα οριζόμενα στο άρθρο 42α του Κ.Ν. 2190/20, και
των κοινοπραξιών αυτών, ε) Των ενοποιημένων λογαριασμών (οικονομικών καταστάσεων) του άρθρου 100 παρ.
1 του Κ.Ν. 2190/1920 των συνδεδεμένων επιχειρήσεων,
στ) Των ανωνύμων εταιρειών, των οποίων οι μετοχές
είναι εισηγμένες στο Χρηματιστήριο, καθώς και των
ανωνύμων εταιρειών των οποίων το μετοχικό κεφάλαιο
εν όλω ή εν μέρει έχει αναληφθεί με δημόσια εγγραφή,
ζ) Των εταιρειών ή οργανισμών ή και δραστηριοτήτων
γενικά που με βάση διατάξεις νόμου υπάγονται στον
υποχρεωτικό έλεγχο ορκωτών ελεγκτών λογιστών ή
επιθυμούν τον έλεγχο από ορκωτούς ελεγκτές λογιστές.
ΙΙ. Η υπό των μετόχων της Ορκωτών Ελεγκτών διενέργεια πραγματογνωμοσύνης, πάνω σε θέματα οικονομι−
κής διαχειρίσεως ή καταστάσεως οιουδήποτε φυσικού
ή νομικού προσώπου, δημοσίου ή ιδιωτικού δικαίου,
κοινοπραξίας, ειδικού λογαριασμού ή ομάδας περιουσίας, που απαιτεί λογιστικές γνώσεις. III. Ο υπό των
μετόχων της Ορκωτών Ελεγκτών και έπειτα από εντολή
του Δικαστηρίου έλεγχος και η θεώρηση των εμπορικών
βιβλίων, σύμφωνα με τη διάταξη του άρθρου 3 παρ. 3
του Π.δ. 226/1992. IV. Η υπό των μετόχων της Ορκωτών
Ελεγκτών διενέργεια ελέγχου επί ορισμένων θεμάτων ή
γενικού διαχειριστικού ελέγχου σε οποιεσδήποτε άλλες
επιχειρήσεις, εκμεταλλεύσεις ή οργανισμούς, μη υποκείμενους στον υποχρεωτικό έλεγχο, καθώς και η μελέτη
της λογιστικής οργανώσεως οποιωνδήποτε επιχειρήσεων, εκμεταλλεύσεων ή οργανισμών του δημοσίου ή
ιδιωτικού φορέα. V. Η υπό των μετόχων της Ορκωτών
Ελεγκτών άσκηση έργων εκκαθαριστού, προσωρινού
επιτρόπου και συνδίκου πτωχεύσεως. VI. H προαγωγή
της Λογιστικής και Ελεγκτικής Επιστήμης με την ανάληψη διενεργείας επιστημονικών σεμιναρίων στα γνωστικά
αντικείμενα, που σχετίζονται με τα έργα των Ορκωτών
Ελεγκτών, την έκδοση και πώληση βιβλίων, περιοδικών
και άλλων εντύπων, τη διοργάνωση συνεδρίων κ.λ.π. VII.
H υπό των μετόχων της Ορκωτών Ελεγκτών άσκηση
παντός έργου, το οποίο δεν είναι ασυμβίβαστο προς το
λειτούργημα ταυ Ορκωτού Ελεγκτή. 2. Για την επιδίωξη
του σκοπού της η εταιρεία μπορεί: α) να συμμετέχει
σε οποιαδήποτε επιχείρηση με παρεμφερή σκοπό, να
συγχωνεύεται με άλλη ή και απορροφά άλλη συναφή
ατομική επιχείρηση ή εταιρική οποιουδήποτε εταιρικού τύπου. β) να συνεργάζεται με οποιοδήποτε φυσικό
ή νομικό πρόσωπο στην ημεδαπή ή την αλλοδαπή με
οποιονδήποτε τρόπο για την ευόδωση του εταιρικού
σκοπού, γ) να ιδρύει υποκαταστήματα οπουδήποτε, δ) να
αντιπροσωπεύει οποιαδήποτε επιχείρηση που έχει ίδιο
ή παρεμφερή σκοπό στο εσωτερικό ή εξωτερικό, ε) Να
δίδει εγγυήσεις ή τριτεγγυήσεις υπέρ τρίτων φυσικών
ή νομικών προσώπων μετά των οποίων συνεργάζεται
με οποιονδήποτε τρόπο.»
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
«ΑΡΘΡΟ 7
ΜΕΤΟΧΕΣ
1 .Οι μετοχές της εταιρείας είναι υποχρεωτικά ονομαστικές και δεσμευμένες στο σύνολο τους και υπογρά−
φονται από τον Πρόεδρο του Διοικητικού Συμβουλίου
και ένα μέλος του, οριζόμενο από αυτό. Οι τίτλοι των
μετοχών μπορούν να ενσωματώσουν μια ή περισσότερες μετοχές. Τα λοιπά σχετικά με την έκδοση των
μετοχών κανονίζονται από το Διοικητικό Συμβούλιο.
2. Επιτρέπεται η έκδοση προσωρινών τίτλων μετοχών.
Αυτοί ανταλλάσσονται με τις μετοχές άμα τη εκδόσει
αυτών. 3. Ουδείς μέτοχος δικαιούται να αποκτήσει διπλάσιο αριθμό μετοχών, από αυτές που δικαιούται από
το αρχικά μετοχικό κεφάλαιο και τις μετέπειτα αυξήσεις
του ο μέτοχος με τις περισσότερες μετοχές. Εξαίρεση
μπορεί να γίνει με απόφαση της Γενικής Συνέλευσης,
προκειμένου για Ορκωτό Ελεγκτή ή εταιρεία ελεγκτών,
που έχουν άδεια ασκήσεως επαγγέλματος σε μια από
τις χώρες της Ευρωπαϊκής Κοινότητας. 4. Η μεταβίβαση μετοχών επιτρέπεται μόνο σε Ορκωτούς Ελεγκτές
εγγεγραμμένους στο Μητρώο, κατόπιν αποφάσεως της
Γενικής Συνέλευσης που λαμβάνεται με την εξαιρετική
απαρτία και πλειοψηφία του άρθρου 19 του παρόντος.
Στις περιπτώσεις που δεν εγκρίνεται η μεταβίβαση των
μετοχών του αποχωρούντος ή αποβιώσαντος μετόχου
σε τρίτο, ή δεν συμφωνείται η αγορά αυτών από ορισμένους μετόχους, η οφειλόμενη στον αποχωρούντα ή
στους κληρονόμους του αποβιώσαντος αξία των μετοχών καθορίζεται από Ορκωτό Ελεγκτή κοινής αποδοχής
ή, σε περίπτωση μη συμφωνίας, επιλεγόμενο από το
Εποπτικά Συμβούλιο του Σώματος Ορκωτών Ελεγκτών
μετά από αίτηση του παραπάνω μετόχου ή των καθολικών διαδόχων αυτού και καταβάλλεται από την εταιρεία.
Στην περίπτωση αυτήν οι μετοχές του αποχωρούντος
ακυρώνονται και γίνεται αντίστοιχη μείωση του μετοχικού κεφαλαίου. 5. Η μετατροπή των μετοχών σε απλές
ονομαστικές όπως και σε ανώνυμες και αντίστροφα,
όταν επιτραπεί από το νόμο, γίνεται με απόφαση της
Γενικής Συνέλευσης των μετόχων με την απαρτία και
πλειοψηφία του άρθρου 19 του παρόντος και τροποποίηση του παρόντος άρθρου.»
«ΑΡΘΡΟ 8
ΕΙΣΟΔΟΣ ΝΕΩΝ ΜΕΤΟΧΩΝ − ΑΠΟΒΟΛΗ ΜΕΤΟΧΩΝ
1. Είσοδος νέων μετόχων επιτρέπεται μόνο σε Ορκωτούς Ελεγκτές εγγεγραμμένους στο Μητρώο και μόνον
κατόπιν αποφάσεως της Γενικής Συνέλευσης, που λαμβάνεται με την εξαιρετική απαρτία και πλειοψηφία του
άρθρου 19 του παρόντος. Ειδικές προϋποθέσεις μπορεί
να θέτει ο εσωτερικός κανονισμός του άρθρου 39 του
παρόντος. 2. Η αποχώρηση μετόχου επιτρέπεται πάντοτε
μετά από προηγούμενη έγγραφη γνωστοποίηση στην
εταιρεία και στο Εποπτικό Συμβούλιο του Σώματος Ορκωτών Ελεγκτών. Προϋπόθεση για την αποχώρηση του
μετόχου είναι η περαίωση των ελέγχων και εργασιών
στις οποίες έχει εκλεγεί ή διοριστεί ως μέτοχος της
εταιρείας. Στην περίπτωση αποχώρησης προ της παραπάνω περαιώσεως των εργασιών, ο αναπληρωματικός
ελεγκτής υποκαθίσταται στα δικαιώματα και τις υποχρεώσεις του αποχωρούντος. Αν το παθητικό (συνολικό
κόστος) που αναλαμβάνει η εταιρεία με την αντικατάσταση αυτή είναι περισσότερο από το ενεργητικό (έσοδο), η
διαφορά προστίθεται στις υποχρεώσεις του αποχωρούντος που περιγράφονται στην επόμενη παράγραφο υπό
στοιχείο 3. 3. Ο αποχωρών μέτοχος, που συνεχίζει εκτός
της εταιρείας το ελεγκτικό επάγγελμα, βαρύνεται με τις
επισφαλείς απαιτήσεις που έχουν δημιουργηθεί από τις
εργασίες που έχει αναλάβει για λογαριασμό της εταιρείας. Ακόμα, βαρύνεται με τα ποσά της αστικής ευθύνης
και των προστίμων που τυχόν θα προκύψουν για τον ίδιο
και την εταιρεία, από τις εργασίες που διεκπεραίωσε
για λογαριασμό της, ως μέλος της. Επίσης βαρύνεται
με την αναλογία του επί της πρόβλεψης αποζημίωσης
του προσωπικού της εταιρείας και των τυχόν άλλων
υποχρεώσεων που προσδιορίζεται από το κλάσμα με
αριθμητή τα έσοδα του ΟΕΛ και παρονομαστή το σύνολο
των εσόδων της εταιρείας της τελευταίας χρήσεως. Σε
περίπτωση διαφωνίας, τον υπολογισμό διενεργεί Ορκωτός Ελεγκτής Λογιστής − μέτοχος της εταιρείας κοινής
αποδοχής ή, αν δεν υπάρχει τέτοιος μέτοχος, Ορκωτός
Ελεγκτής Λογιστής που διορίζεται με αίτηση οποιουδήποτε των μερών από το Εποπτικό Συμβούλιο του Σ.Ο.Ε.Λ..
4. Πλέον των ανωτέρω υποχρεούται εντός διμήνου να
παραδώσει στο Διοικητικό Συμβούλιο της εταιρείας περαιωμένους όλους τους φακέλους του. Η παράδοση αυτή
αποτελεί προαπαιτούμενο για την έναρξη υπολογισμού
της εκκαθάρισης της παραγράφου 3. 5. Τον κατά τα
παραπάνω αποχωρούντα μέτοχο βαρύνουν οι αμοιβές
μέχρι τέλους της ελεγκτικής περιόδου της ελεγκτικής
ομάδας που απασχολήθηκε σε έργα ευθύνης του, καθώς
και ποσό ίσο με τις αποζημιώσεις λόγω απολύσεως, που
αντιστοιχούν στο τέλος της ελεγκτικής περιόδου στο
προσωπικό της εταιρείας, που απασχολήθηκε στις παραπάνω εργασίες, ανεξάρτητα αν τα μέλη αυτά απολυθούν.
6. Τα παραπάνω ποσά των παραγράφων 3 και 5, συμψηφίζονται με τις τυχόν οφειλές της εταιρείας προς τον
αποχωρούντα κατά τα παραπάνω μέτοχο και αν αυτά
δεν επαρκούν, οφείλει να καταβάλλει τη διαφορά σε
μετρητά αμέσως μετά την οριστικοποίηση των ποσών
και τη σχετική ειδοποίηση της εταιρείας προς αυτόν.
7. Στην περίπτωση κατά την οποία Ορκωτός Ελεγκτής
Λογιστής αποχωρήσει προκειμένου να ενταχθεί σε άλλον
ελεγκτικά φορέα πριν από την περάτωση των εργασιών
που έχει αναλάβει για λογαριασμό της εταιρείας και η
εργασία εκτελεστεί κατά το μεγαλύτερο μέρος από άλλο
Ορκωτό Ελεγκτή Λογιστή της εταιρείας, δεν ισχύουν τα
οριζόμενα στην παράγραφο 5. 8. Αν, μετά την αποχώρηση
του ως άνω μετόχου, η ελεγχόμενη μονάδα εκτάκτως
κατά τη διάρκεια της χρήσεως επανεκλέξει τον ίδιο τον
αποχωρήσαντα (με την ιδιότητα του ως μέλους άλλου
ελεγκτικού φορέα) ή άλλον Ορκωτό Ελεγκτή Λογιστή
που ανήκει στο νέο αυτόν ελεγκτικό του φορέα πριν
την περάτωση των εργασιών ελέγχου της χρήσης αυτής
από την εταιρεία, ισχύουν τα οριζόμενα στις παραγράφους 3, 4, 5 και 6. 9. Η εταιρεία οφείλει στην επόμενη
Γενική Συνέλευση να συζητήσει το θέμα μείωσης του
μετοχικού κεφαλαίου κατά την ποσότητα των μετοχών
που κατείχε ο αποχωρών μέτοχος. Μετά την έγκριση
από την εποπτεύουσα Αρχή της απόφασης περί μείωσης του μετοχικού κεφαλαίου η εταιρεία οφείλει στον
αποχωρήσαντα την ονομαστική αξία των μετοχών του,
ή την λογιστική αξία των μετοχών του αν η τελευταία
είναι μικρότερη, όχι όμως αναλογία των μετοχών του επί
της καθαρής θέσης, όταν ο αποχωρών μέτοχος, συνεχίζει εκτός της εταιρείας ΣΟΛ το ελεγκτικό επάγγελμα.
10. Η αποχώρηση είναι υποχρεωτική στην περίπτωση
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
διαγραφής του Ορκωτού Ελεγκτή από το Μητρώο για
οποιονδήποτε λόγο ή αιτία. Δεν ισχύουν για τον αποχωρούντα προς συνταξιοδότηση τα προβλεπόμενα στις
παραγράφους 3 έως 8, πλην της παραγράφου 4, του
άρθρου αυτού. Στην περίπτωση αυτή τα σχετικά με το
τελευταίο εδάφιο της παραγράφου 9 ρυθμίζονται από
τον Κανονισμό. 11. Η αποβολή μετόχου επιτρέπεται μόνο
για σπουδαίο λόγο και γίνεται κατόπιν αποφάσεως της
Γενικής Συνέλευσης, που λαμβάνεται με την εξαιρετική
απαρτία και πλειοψηφία του άρθρου 19 του παρόντος.
Σπουδαίος λόγος θεωρείται ιδίως η βαρεία παράβαση
των κανόνων ασκήσεως του επαγγέλματος και η ανικανότητα στην άσκηση του, που είχε ως αποτέλεσμα τη
μείωση του κύρους και της φήμης της εταιρείας, καθώς
και η βαρεία παράβαση των διατάξεων του παρόντος καταστατικού, του εσωτερικού κανονισμού, των αποφάσεων
των Γενικών Συνελεύσεων καθώς και των εκδιδομένων,
σε εφαρμογή των ανωτέρω, αποφάσεων του διοικητικού
Συμβουλίου. 12. Μέτοχος ο οποίος τίθεται σε αναστολή δυνάμει του άρθρου 22 του Π.δ. 226/1992, αποχωρεί
από την εταιρεία, χάνει την ιδιότητα του μετόχου και
οι μετοχές του ακυρώνονται με αντίστοιχη μείωση του
μετοχικού Κεφαλαίου. Μετά το πέρας της αναστολής
η επάνοδός του στην εταιρεία εγκρίνεται με απόφαση
της Γενικής Συνέλευσης που λαμβάνεται με την συνήθη
απαρτία και πλειοψηφία κατ’ εξαίρεση των διατάξεων
της παραγράφου 1 του παρόντος.»
«ΑΡΘΡΟ 9
1. Οι εργασίες χωρίζονται σε 3 κατηγορίες, υποχρεωτικές, προαιρετικές και εργασίες κατ’ ανάθεση (που
αναθέτει το Δ.Σ. της εταιρείας σε Ορκωτούς Ελεγκτές).
Οι κατηγορίες αυτές μπορούν να διαφοροποιούνται με
αποφάσεις του Διοικητικού Συμβουλίου και ενσωματώνονται στον εσωτερικό κανονισμό της εταιρείας,
που εγκρίνεται από αυτό το Διοικητικό Συμβούλιο, με
αποφάσεις του μπορεί να κατανέμει στις παραπάνω
κατηγορίες τις εργασίες που ανατίθενται στην εταιρεία. Ανάθεση εργασίας στο όνομα ορκωτού ελεγκτή
που ανήκει στη δύναμη της εταιρείας, ισοδυναμεί με
ανάθεση στην ίδια την εταιρεία και υπόκειται σ’ αυτήν,
το Διοικητικό Συμβούλιο είναι το μόνο αρμόδιο όργανο
για την ανάθεση εργασίας σε ορκωτό ελεγκτή λογιστή
που ανήκει στη δύναμη της. Απαγορεύεται η ανάληψη
από μέτοχο εργασίας που δεν του έχει ανατεθεί από
το Διοικητικό Συμβούλιο. Ανεξάρτητα σε ποια κατηγορία υπόκειται κάθε εργασία λαμβάνει αριθμό μητρώου
της επιχείρησης. 2. Η τιμολογιακή πολιτική ασκείται
από την εταιρεία, η οποία είναι η μόνη αρμόδια για
υποβολή τυχόν αιτούμενων προσφορών και την έκδοση
των νομίμων φορολογικών στοιχείων. Ο κάθε Ορκωτός
Ελεγκτής την 30ή Σεπτεμβρίου κάθε έτους γνωρίζει
στην εταιρεία τον αριθμό των εργασιών (υποχρεωτικών−προαιρετικών και κατ’ ανάθεση) που έχει να κάνει,
τις ώρες απασχόλησης γι’ αυτές τις εργασίες, το ύψος
των αμοιβών που θα εισπράξει η εταιρεία και τους
ελεγκτές που θα απασχοληθούν για τη διεκπεραίωση
των εργασιών αυτών.»
«ΑΡΘΡΟ 10
ΣΧΕΣΕΙΣ ΜΕΤΟΧΩΝ
1. Η ιδιότητα του μετόχου συνεπάγεται την ενεργό
άσκηση του επαγγέλματος του Ορκωτού Ελεγκτή και
την ενεργό συμμετοχή του στις εργασίες της εταιρείας.
Αδικαιολόγητη απουσία από την ενεργό άσκηση του
επαγγέλματος, ή απουσία από την ενεργά συμμετοχή του στις εργασίες της εταιρείας, αποτελεί σπου−
δαίο λόγο για αποβολή σύμφωνα με το άρθρο 8 του
παρόντος και δεν δημιουργεί υποχρέωση καταβολής
οποιασδήποτε φύσης αμοιβών. Υποχρέωση καταβολής
οποιασδήποτε μορφής αμοιβών (bonus, διανομής πλεονάσματος, διανομής δωρεάν μετοχών κλπ) δεν υπάρχει
σε περίπτωση αποχώρησης μετόχου από την εταιρεία
προκειμένου να συνεχίσει την επαγγελματική δραστηριότητα σε άλλη εταιρεία ελεγκτών, ακόμα και αν έχει
αποφασισθεί η διανομή αυτή κατά το χρονικό διάστημα
που ήταν ακόμα μέτοχος της εταιρείας. 2. Οι σχέσεις
μεταξύ των μετόχων της εταιρείας είναι σχέση συνεργατών είτε ισότιμη, όπου πρόκειται για συνεργασία με−
ταξύ Ορκωτών Ελεγκτών, είτε ιεραρχική, όπου πρόκειται
για σχέση Ορκωτού Ελεγκτή με τους Επίκουρους ή τους
Δόκιμους ή τους ασκούμενους Ορκωτούς Ελεγκτές. Οι
ορκωτοί ελεγκτές λογιστές που ανήκουν στη δύναμη
της εταιρείας είναι οργανωμένοι σε ομάδες εργασίας
όπως προβλέπεται από τον εσωτερικά κανονισμό της
εταιρείας ή σε αποφάσεις του Διοικητικού Συμβουλίου.
Η σύνθεση των ομάδων εργασίας εγκρίνεται από το
Διοικητικό Συμβούλιο της εταιρείας στην αρχή κάθε
ελεγκτικού έτους, ήτοι μέχρι την 30ή Σεπτεμβρίου κάθε
έτους. Για κάθε αλλαγή στη σύνθεση των ομάδων ο
συντονιστής υποχρεούται να ενημερώνει άμεσα το Δ.Σ.
για να την εγκρίνει. 3. Η μεταξύ των Ορκωτών Ελεγκτών
συνεργασία είναι ελεύθερη, μετά από έγκριση του Διοικητικού Συμβουλίου, σε κάθε περίπτωση όμως δεν
πρέπει να αντιστρατεύεται τα γενικότερα συμφέροντα
της εταιρείας. Οι ειδικότεροι όροι που αναφέρονται στα
θέματα του κεφαλαίου αυτού ρυθμίζονται με αποφάσεις
του Διοικητικού Συμβουλίου.»
«ΑΡΘΡΟ 15
ΠΡΟΣΚΛΗΣΗ − ΗΜΕΡΗΣΙΑ ΔΙΑΤΑΞΗ ΓΕΝ. ΣΥΝΕΛΕΥΣΗΣ
1. Η πρόσκληση της Γενικής Συνέλευσης, η οποία περιλαμβάνει τουλάχιστον το οίκημα, τη χρονολογία και την
ώρα της συνεδρίασης, καθώς και τα θέματα της ημερήσιας διάταξης με σαφήνεια, δημοσιεύεται στον εταιρι−
κό διαδικτυακό τόπο ή σε μία οικονομική εφημερίδα ή
σε διαδικτυακό τόπο του Γενικού Εμπορικού Μητρώου
(ΓΕΜΗ) που καθορίζεται από αυτό. 2. Αντί της παραπάνω
δημοσίευσης της πρόσκλησης, αρκεί η κοινοποίηση της
μέσω ηλεκτρονικού ταχυδρομείου (e mail) προς τους
μετόχους που έχουν γνωστοποιήσει εγκαίρως στην
εταιρεία τη διεύθυνση του ηλεκτρονικού ταχυδρομείου
που διαθέτουν ή την ηλεκτρονική διεύθυνση που τους
έχει αποδώσει η ίδια η εταιρεία. Ως απόδειξη για την
κοινοποίηση αυτή, η εταιρεία τηρεί εκτυπωμένα τα μηνύματα του ηλεκτρονικού ταχυδρομείου από το φάκελο
«απεσταλμένα» του υπολογιστή της εταιρείας. 3. Δέκα
(10) ημέρες πριν από την τακτική Γενική Συνέλευση κάθε
μέτοχος μπορεί να πάρει από την εταιρεία τις ετήσιες
οικονομικές καταστάσεις, καθώς και τις σχετικές εκθέσεις του Διοικητικού Συμβουλίου και των Ελεγκτών.»
«ΑΡΘΡΟ 28
ΑΠΑΡΤΙΑ−ΠΛΕΙΟΨΗΦΙΑ
1. Το Διοικητικό Συμβούλιο βρίσκεται σε απαρτία και
συνεδριάζει έγκυρα, όταν παρευρίσκονται ή αντιπροΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
σωπεύονται σ’ αυτό το ήμισυ πλέον ενός των συμβούλων, ουδέποτε όμως ο αριθμός των παρόντων αυτο−
προσώπως συμβούλων μπορεί να είναι μικρότερος των
τεσσάρων. 2. Είναι δυνατόν, μετά από εισήγηση του
Διοικητικού Συμβουλίου και με σκοπό την καλύτερη
παρακολούθηση των υποκαταστημάτων της εταιρείας
που έχουν στη δύναμη τους τουλάχιστον εικοσιπέντε
μετόχους, με ειδική απόφαση της Γενικής Συνέλευσης,
να εκλέγονται μέχρι εννέα (9) μέλη στο Διοικητικό Συμβούλιο (κατά παρέκκλιση της διάταξης της παραγρά−
φου 1 του άρθρου 23, στο οποίο προβλέπεται η εκλογή
επτά μελών) ένα από τα οποία θα προέρχεται από τα
υποκαταστήματα αυτά. Στην ψηφοφορία για την εκλογή των μελών του Διοικητικού Συμβουλίου, εάν μεταξύ
των πλειοψηφούντων μελών δεν συμπεριλαμβάνεται
ένας τουλάχιστον από υποκατάστημα που πληροί την
προϋπόθεση του πρώτου εδαφίου, εκλέγονται ως μέλη
του Διοικητικού Συμβουλίου το μέλος που πλειοψηφεί
και προέρχεται από τα υποκαταστήματα αυτά και ο
αριθμός συμπληρώνεται με τους υπολοίπους πλειοψηφούντες ώστε να συμπληρωθεί ο αριθμός των εννέα
συμβούλων. Στην περίπτωση αυτή, το Διοικητικό Συμβούλιο βρίσκεται σε απαρτία και συνεδριάζει έγκυρα,
όταν παρευρίσκονται ή αντιπροσωπεύονται σ’ αυτό το
ήμισυ πλέον ενός των συμβούλων, ουδέποτε όμως ο
αριθμός των παρόντων αυτοπροσώπως συμβούλων μπορεί να είναι μικρότερος των πέντε. 3. Οι αποφάσεις του
Διοικητικού Συμβουλίου παίρνονται με απόλυτη πλειοψηφία των συμβούλων που είναι παρόντες, εκτός από
την περίπτωση της παρ. 1 του άρθρου ό του παρόντος.
3. Στις συνεδριάσεις του Διοικητικού Συμβουλίου στις
οποίες συζητούνται τεχνικά θέματα, καλούνται ειδικοί
κατά την κρίση του Προέδρου, χωρίς δικαίωμα ψήφου.»
«ΑΡΘΡΟ 31
ΣΥΝΘΕΣΗ − ΕΚΛΟΓΗ −ΑΡΜΟΔΙΟΤΗΤΕΣ
1. Για την καλύτερη εξυπηρέτηση των σκοπών της
εταιρείας συγκροτείται με αποφάσεις του Διοικητικού
Συμβουλίου Επιστημονικό Συμβούλιο (Τεχνικό Γραφείο,
Επιτροπή Ποιοτικού Ελέγχου Εργασιών, Επιτροπή Επίλυσης Φορολογικών Θεμάτων) καθώς και κάθε άλλη
επιτροπή που κρίνει απαραίτητη το Διοικητικό Συμβούλιο. Τα της οργανώσεως και λειτουργίας των οργάνων
αυτών, οι αρμοδιότητες των μελών τους, η υλικοτεχνική
τους υποστήριξη, η σύνθεση τους και κάθε άλλη σχετική
λεπτομέρεια καθορίζονται με αποφάσεις του Διοικητικού Συμβουλίου. 2. Το Διοικητικό Συμβούλιο μπορεί να
ορίζει ομάδες εργασίας μόνιμου ή πρόσκαιρου χαρακτήρα για την υποβοήθηση του έργου του.»
«ΑΡΘΡΟ 39
ΕΙΔΙΚΕΣ ΔΙΑΤΑΞΕΙΣ
1. Τα σχετικά με την οργάνωση της εταιρείας, την
απασχόληση και την αξιολόγηση του ελεγκτικού και
διοικητικού προσωπικού, τις αποζημιώσεις της εκτός
έδρας απασχόλησης, τις πάσης φύσεως αμοιβές, τον
προσδιορισμό, την κατανομή και τη διάθεση τυχόν προκύπτοντας πριμ (bonus) που χορηγείται ως πριμ παρα−
γωγικότητας για τη συνεχή και ποιοτική προσφορά των
μετόχων προς την εταιρεία ή ως κίνητρο συνταξιοδότησης, τα κριτήρια εισόδου νέων μετόχων, τη χορήγηση
δικαιώματος υπογραφής και τις ποινές συμμόρφωσης,
καθορίζονται από εσωτερικό κανονισμό που εγκρίνεται
από τη Γενική Συνέλευση των Μετόχων της Εταιρείας.
2. Ειδικότερα θέματα, καθώς και επίλυση προβλημάτων
που προκύπτουν κατά την εφαρμογή του εσωτερικού
Κανονισμού ρυθμίζονται με αποφάσεις του Διοικητικού
Συμβουλίου.».
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 31 Ιανουαρίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
ANΑΚΟΙΝΩΣΕΙΣ
(3)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία
«ΠΡΟΕΤ ΑΝΩΝΥΜΗ ΤΕΧΝΙΚΗ ΕΡΓΟΛΗΠΤΙΚΗ ΜΕΛΕΤΗΤΙΚΗ ΟΙΚΟΔΟΜΙΚΗ ΒΙΟΜΗΧΑΝΙΚΗ ΑΝΤΙΠΡΟΣΩΠΕΥ−
ΤΙΚΗ ΤΟΥΡΙΣΤΙΚΗ ΚΤΗΜΑΤΙΚΗ ΚΑΙ ΕΜΠΟΡΙΚΗ ΕΤΑΙΡΙΑ» και δ.τ. «ΠΡΟΕΤ ΑΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 30/09/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
585443, το από 28/11/2013 Πρακτικό του Διοικητικού
Συμβουλίου της Ανώνυμης Εταιρείας με την επωνυμία
«ΠΡΟΕΤ ΑΝΩΝΥΜΗ ΤΕΧΝΙΚΗ ΕΡΓΟΛΗΠΤΙΚΗ ΜΕΛΕΤΗΤΙΚΗ ΟΙΚΟΔΟΜΙΚΗ ΒΙΟΜΗΧΑΝΙΚΗ ΑΝΤΙΠΡΟΣΩΠΕΥΤΙ−
ΚΗ ΤΟΥΡΙΣΤΙΚΗ ΚΤΗΜΑΤΙΚΗ ΚΑΙ ΕΜΠΟΡΙΚΗ ΕΤΑΙΡΙΑ»,
με διακριτικό τίτλο «ΠΡΟΕΤ ΑΕ» και αριθμό Γ.Ε.ΜΗ.
003922101000 σύμφωνα με το οποίο πιστοποιήθηκε η
καταβολή της αύξησης του Μετοχικού Κεφαλαίου της
εταιρείας ύψους τριών εκατομμυρίων τετρακοσίων ενενήντα δύο χιλιάδων πεντακοσίων ευρώ (3.492.500,00€),
που αποφασίστηκε με την από 27/06/2013 Γενική Συνέλευση των μετόχων.
Σχετικό έγγραφο άσκησης ελέγχου της Περιφέρειας Αττικής/Π.Ε. Βορείου Τομέα Αθηνών (Α.Π. 18873/15
−18/09/2015).
Αθήνα, 21 Μαρτίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
(4)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία «MARKS AND SPENCER ΜΑΡΙΝΟΠΟΥΛΟΣ ΕΛ−
ΛΑΔΟΣ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ ΚΑΙ
ΤΕΧΝΙΚΗ ΕΤΑΙΡΕΙΑ» και δ.τ. «MARKS AND SPENCER
MARINOPOULOS GREECE SA».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 05/04/2016 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
598488 η από 18/11/2013 απόφαση της τακτικής Γενικής
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
Συνέλευσης των μετόχων της ανωνύμου εταιρείας με
την επωνυμία «MARKS AND SPENCER ΜΑΡΙΝΟΠΟΥΛΟΣ ΕΛΛΑΔΟΣ ΑΝΩΝΥΜΟΣ ΒΙΟΜΗΧΑΝΙΚΗ ΕΜΠΟΡΙΚΗ
ΚΑΙ ΤΕΧΝΙΚΗ ΕΤΑΙΡΕΙΑ», το διακριτικό τίτλο «MARKS
AND SPENCER MARINOPOULOS GREECE SA» και
αριθμό Γ.Ε.ΜΗ.: 004561401000, η οποία είχε Αρ. ΜΑΕ
50716/01/Β/01/794.,σύμφωνα με την οποία:
Α) Εγκρίθηκαν οι ετήσιες οικονομικές καταστάσεις,
η έκθεση διαχείρισης του Διοικητικού Συμβουλίου και
το πιστοποιητικό ελέγχου των ελεγκτών για τη χρήση
01/04/2012 έως 30/03/2013.
Β) Ορίστηκαν για τον έλεγχο των Οικονομικών καταστάσεων της χρήσης από 31/03/2013 έως 29/03/2014
οι παρακάτω:
Τακτικοί Ελεγκτές:
α) Έλενα Θεμιστοκλέους του Παναγιώτη, κάτοικος Χαλανδρίου Αττικής, κάτοχος του υπ’ αριθμό ΔΤ 730137/13−
08−2010, Κυπριακής Δημοκρατίας με αριθμό μητρώου
οικονομολογικού επαγγέλματος (Σ.Ο.Ε.Λ.) 38901
Αναπληρωματικοί Ελεγκτές:
α) Σούρμπης Δημήτριος του Ανδρέα, κάτοικος Αγίου Δημητρίου Αττικής, κάτοχος του υπ’ αριθμό ΔΤ ΑΚ
457368/11−09−2013, Α.Τ. Αγίου Δημητρίου, με αριθμό μητρώου οικονομολογικού επαγγέλματος (Σ.Ο.Ε.Λ.) 16891,
Της ελεγκτικής εταιρείας «PRICEWATERHOUSECOOPERS»
Σχετικό έγγραφο Ελέγχου της Περιφέρειας Αττικής,
Π.Ε. Κεντρικού Τομέα (Αρ. Πρωτ.: οικ. 6465/16 − 01/04/2016).
Αθήνα, 6 Απριλίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
(5)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία
«NET ΣΠΙΡΙΤ ΑΝΩΝΥΜΟΣ ΕΤΑΙΡΕΙΑ ΓΕΝΙΚΟΥ & ΗΛΕΚΤΡΟΝΙΚΟΥ ΕΜΠΟΡΙΟΥ» και δ.τ. «NET ΣΠΙΡΙΤ Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 13/02/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
592044, το από 10/09/2014 Πρακτικό του Διοικητικού
Συμβουλίου της Ανώνυμης Εταιρείας με την επωνυμία
«NET ΣΠΙΡΙΤ ΑΝΩΝΥΜΟΣ ΕΤΑΙΡΕΙΑ ΓΕΝΙΚΟΥ & ΗΛΕΚΤΡΟΝΙΚΟΥ ΕΜΠΟΡΙΟΥ», το διακριτικό τίτλο «NET ΣΠΙ−
ΡΙΤ Α.Ε.» και αριθμό Γ.Ε.ΜΗ.: 121771501000, που εδρεύει
στο Δήμο Παιανίας, από το οποίο προκύπτει ότι αποφασίστηκαν τα εξής:
Α) Το Διοικητικό Συμβούλιο αποδέχτηκε τις από
10/09/2014 παραιτήσεις των μελών του Βασίλειου Ζήβα
και της Αφεντούλας Ζήβα χωρίς την αντικατάστασή
τους και για το υπόλοιπο της θητείας του, ήτοι μέχρι
την 28/06/2018, ανασυγκροτήθηκε σε σώμα ως εξής:
1. Διονύσιος Ζήβας του Βασιλείου, κάτοικος Φιλοθέης
Αττικής, Λουκή Ακρίτα 63, με Δ.Α.Τ. ΑΙ 597295/14−01−2011,
Α.Φ.Μ. 075417309, Δ.Ο.Υ. ΙΓ΄ Αθηνών, Πρόεδρος και Διευθύνων Σύμβουλος.
2. Γεώργιος Β. Ζήβας, κάτοικος Αλίμου Αττικής, Ρώμα
11, με Δ.Α.Τ. Ν 017187/30−01−1984, Α.Φ.Μ. 053606122, Δ.Ο.Υ.
ΙΓ΄ Αθηνών, Αντιπρόεδρος.
3. Ιωάννα Μ. Γύρα, κάτοικος Φιλοθέης Αττικής, Λουκή
Ακρίτα 63, με Δ.Α.Τ. ΑΕ 024808, Α.Φ.Μ. 033228791, Δ.Ο.Υ.
ΙΓ΄ Αθηνών, Μη Εκτελεστικό Μέλος.
Β) Ανάθεση των αρμοδιοτήτων διοίκησης και εκπροσώπησης της εταιρείας.
Αποφασίστηκαν παμψηφεί τα ακόλουθα:
1. Ο Πρόεδρος και Διευθύνων Σύμβουλος ή ο Αντιπρόεδρος, από κοινού ή ο καθένας μόνος του εκπροσωπεί
την Εταιρεία ενώπιον κάθε δικαστηρίου (αστικού, ποινικού, διοικητικού, φορολογικού), οιουδήποτε βαθμού
και δικαιοδοσίας, χωρίς να εξαιρείται ο Άρειος Πάγος
και το Συμβούλιο της Επικρατείας, παρίσταται σε δικαστήρια ως ενάγων, εναγόμενος, πολιτικώς ενάγων για
αποζημίωση και γενικά ενεργεί ως διάδικος με όλες
τις ιδιότητες του διαδίκου, διορίζει πληρεξουσίους δικηγόρους, εγείρει αγωγές και ανταγωγές, καταθέτει
μηνύσεις, συνομολογεί και αποδέχεται δικαστικούς και
εξώδικους συμβιβασμούς και συμψηφισμούς, καταργεί
δίκες, παραιτείται από δικόγραφα και από το δικαίωμα
επί αγωγών που έχουν ήδη ασκηθεί ή δύναται να ασκηθούν, εκπροσωπεί την Εταιρεία ενώπιον κάθε Δημόσιας,
Δημοτικής και κάθε άλλης Αρχής, καθώς και ενώπιον
Διοικητικών εν γένει επιτροπών, οποιουδήποτε βαθμού
και δικαιοδοσίας και επιτροπών που ασκούν τη διοίκηση
Νομικών Προσώπων Δημοσίου και Ιδιωτικού Δικαίου.
2. Προκειμένου η Εταιρεία να αποδεχθεί συναλλαγματικές ή να εκδώσει γραμμάτια πληρωτέα, οποιουδήποτε
ύψους ποσού, να προβεί σε συνομολόγηση οποιασδήποτε σύμβασης με οποιοδήποτε τρίτο, φυσικό ή νομικό
πρόσωπο (εκτός από τις συμβάσεις αναλήψεως εργασιών πελατών), να προβεί στη συνομολόγηση σύμβασης
με Τράπεζες για το άνοιγμα ενέγγυων πιστώσεων, για
την έκδοση εγγυητικών επιστολών υπέρ του εντολέα ή
υπέρ οποιουδήποτε τρίτου νομικού ή φυσικού προσώπου και προς οποιοδήποτε νομικό ή φυσικό πρόσωπο,
να εισπράξει φορτωτικές μετά ενέγγυου προκαταβολής, να συνομολογήσει δάνεια ή συμβάσεις πιστώσεων
ανοικτού λογαριασμού με ή χωρίς προσωπική ασφάλεια,
πρόσθετες πράξεις συμβάσεων δανείων ή πιστώσεων δι’
ανοικτού (αλληλόχρεου) λογαριασμού, πράξεις παράτασής τους και υποσχετικές εξόφλησής τους, να προβεί
σε άνοιγμα και κλείσιμο λογαριασμών της εταιρείας,
να προβεί σε πράξεις διαχείρισης (κίνησης) τραπεζικών λογαριασμών (ενδεικτικώς αναφέρονται αναλή−
ψεις, καταθέσεις, εμβάσματα, μεταφορές), να προβεί
σε έκδοση πιστωτικών καρτών, να παρέχει εμπράγματη
ασφάλεια για την ασφάλεια δανείων πιστώσεων και
απαιτήσεων γενικά κατά της Εταιρείας, δηλαδή κάθε
φύσεως ενεχύρων και υποθηκών πάνω σε ολόκληρη
την ακίνητη περιουσία της Εταιρείας, να παρέχει άδεια
για την εγγραφή προσημειώσεως πάνω σε ολόκληρη
την ακίνητη περιουσία της, να παρέχει εγγυήσεις εκ
μέρους και για λογαριασμό υπέρ οποιουδήποτε τρίτου
νομικού ή φυσικού προσώπου και προς οποιοδήποτε
νομικό ή φυσικό πρόσωπο, να αναλάβει εγγυήσεις έχουν
δοθεί ως ενέχυρο, να συνάψει συμβάσεις εκχώρησης
και ενεχυρίασης απαιτήσεων, χρηματοδοτικής μίσθωσης (leasing) και να προβεί σε πράξεις τροποποίησης ή
λύσης αυτών, πρέπει το έγγραφο που απαιτεί ο Νόμος
για την κατάρτιση της συμβάσεως ή για τη διενέργεια
οποιασδήποτε από τις αναφερόμενες ενέργειες στην
παρούσα παράγραφο, να φέρει δύο (2) υπογραφές εκ
των οποίων η μία θα είναι υποχρεωτικά του Προέδρου
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
και Διευθύνοντος Συμβούλου Διονυσίου Ζήβα και η άλλη
του Αντιπροέδρου Γεωργίου Ζήβα.
3. Για την είσπραξη χρημάτων από οποιαδήποτε
ελληνική ή αλλοδαπή Τράπεζα, Πιστοδοτικό Οργανισμό, Νομικό Πρόσωπο Δημοσίου ή Ιδιωτικού Δικαίου,
Υπηρεσία Δημοσίου και γενικά για απαιτήσεις που
προέρχονται από οιεσδήποτε εργασίες ή από οποιαδήποτε αιτία, απαιτείται μία (1) μόνο υπογραφή είτε
του Προέδρου και Διευθύνοντος Συμβούλου είτε του
Αντιπροέδρου.
4. Για την έκδοση επιταγών (τραπεζικών ή μη), συναλλαγματικών (γραμματίων εισπρακτέων) για λογα−
ριασμό της Εταιρείας, απαιτούνται δύο (2) υπογραφές
εκ των οποίων η μία του Προέδρου και Διευθύνοντος
Συμβούλου και η άλλη του Αντιπροέδρου. Για την
παραλαβή μπλοκ επιταγών, καθώς και για την οπισθογράφηση επιταγών, συναλλαγματικών ή άλλων
αξιόγραφων απαιτείται μία (1) μόνο υπογραφή είτε
του Προέδρου και Διευθύνοντος Συμβούλου είτε του
Αντιπροέδρου.
5. Τις πάσης φύσεως προσφορές για την ανάληψη
εργασιών, πωλήσεων, τις δηλώσεις, καθώς και κάθε σχετικό έγγραφο για τη συμμετοχή σε διαγωνισμούς για
την ανάληψη εργασιών, πωλήσεων, καθώς και τις συμβάσεις ανάληψης εργασιών, πώλησης υπογράφει ένας
(1) είτε ο Πρόεδρος και Διευθύνων Σύμβουλος είτε ο
Αντιπρόεδρος, συμμετέχει στη διαδικασία, εκπροσωπεί
την Εταιρεία σε όλα τα στάδια των διαπραγματεύσεων
και υπογράφει τη σχετική σύμβαση.
Σχετικό έγγραφο άσκησης ελέγχου της Περιφέρειας Αττικής, ΠΕ Ανατολικής Αττικής (Α.Π. 8543/14 −
27/01/2015).
Αθήνα, 31 Μαρτίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
F
(6)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία
«ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ ΜΑΓΝΗΤΙΚΗΣ
ΤΟΜΟΓΡΑΦΙΑΣ ΙΑΤΡΙΚΗ ΑΝΩΝΥΜΗ ΕΤΑΙΡΙΑ» και δ.τ.
«ΜΑΓΝΗΤΙΚΗ ΒΟΛΟΥ Α.Ε.»
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΜΑΓΝΗΣΙΑΣ
Την 6/4/2016 καταχωρίστηκαν με ΚΑΚ 597455 στο
Τμήμα Γενικού Εμπορικού Μητρώου του Επιμελητηρίου Μαγνησίας τα κατωτέρω στοιχεία της ανωνύμου
εταιρείας με την επωνυμία: «ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ ΜΑΓΝΗΤΙΚΗΣ ΤΟΜΟΓΡΑΦΙΑΣ ΙΑ−
ΤΡΙΚΗ ΑΝΩΝΥΜΗ ΕΤΑΙΡΙΑ» και δ.τ. «ΜΑΓΝΗΤΙΚΗ ΒΟΛΟΥ Α.Ε.» με αριθμό Γ.Ε.ΜΗ: 050692144000 (ΑΡ.Μ.Α.Ε.:
42324/32/Β/99/004) που εδρεύει στο Βόλο Ν. Μαγνησίας
επί της οδού Δημητριάδος αρ. 23 και εγκρίθηκαν με
το υπ’ αριθμ. 1613/28−03−2016 έγγραφο της Γενικής Διεύθυνσης Ανάπτυξης Π.Ε. Μαγνησίας και Σποράδων
Περιφέρειας Θεσσαλίας:
1) Ετήσιες οικονομικές καταστάσεις, έκθεση διαχείρισης Διοικητικού Συμβουλίου και έκθεση ελεγκτή για τη
χρήση της από 1−1−2012 έως 31−12−2012.
2) Το από 30/06/2013 Πρακτικό της Τακτικής Συνέλευσης των μετόχων με το οποίο εξέλεξε για τον έλεγχο
της χρήσης 2013 την Ελεγκτική εταιρεία BDO Ελλάς
Ορκωτοί Ελεγκτές Λογιστές Ανώνυμη Εταιρεία, με A.M.
ΣΟΕΛ 153, Μέλος της BDO International.
Βόλος, 6 Απριλίου 2016
Με εντολή Προέδρου
Ο Διευθυντής
ΚΩΝΣΤΑΝΤΙΝΟΣ ΒΟΥΚΟΥΤΟΣ
F
(7)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία
«ΝΕΓΚΑΛΙ ΣΠΟΡΑΔΕΣ ΑΝΩΝΥΜΗ ΕΤΑΙΡΕΙΑ, ΤΟΥΡΙΣΤΙΚΕΣ − ΞΕΝΟΔΟΧΕΙΑΚΕΣ ΚΑΙ ΤΕΧΝΙΚΕΣ ΕΠΙΧΕΙΡΗ−
ΣΕΙΣ» και δ.τ. «ΝΕΓΚΑΛΙ ΣΠΟΡΑΔΕΣ Α.Ε.».
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΜΑΓΝΗΣΙΑΣ
Την 01/04/2016 καταχωρίστηκαν με ΚΑΚ 594216 στο
Τμήμα Γενικού Εμπορικού Μητρώου του Επιμελητηρίου Μαγνησίας τα κατωτέρω στοιχεία της ανωνύμου
εταιρείας με την επωνυμία: «ΝΕΓΚΑΛΙ ΣΠΟΡΑΔΕΣ
ΑΝΩΝΥΜΗ ΕΤΑΙΡΕΙΑ, ΤΟΥΡΙΣΤΙΚΕΣ − ΞΕΝΟΔΟΧΕΙΑΚΕΣ ΚΑΙ ΤΕΧΝΙΚΕΣ ΕΠΙΧΕΙΡΗΣΕΙΣ» και δ.τ. «ΝΕΓΚΑΛΙ
ΣΠΟΡΑΔΕΣ Α.Ε.» με αριθμό Γ.Ε.ΜΗ: 050763444000
(ΑΡ.Μ.Α.Ε.: 70839/32/Β/11/002) που εδρεύει στη Σκιάθο Ν. Μαγνησίας και εγκρίθηκαν με το υπ’ αριθμ.
5253/21−03−2016 έγγραφο της Περιφέρειας Θεσσαλίας
Γενικής Διεύθυνσης Ανάπτυξης Π.Ε. Μαγνησίας και
Σποράδων:
1) Ετήσιες οικονομικές καταστάσεις, έκθεση διαχείρισης Διοικητικού Συμβουλίου και έκθεση ελεγκτή για τη
χρήση της από 01−01−2012 έως 31−12−2012.
2) Το από 30/06/2013 Πρακτικό της Τακτικής Γενικής
Συνέλευσης των μετόχων με το οποίο εκλέχτηκε ως τακτικός ελεγκτής για την εταιρική χρήση από 01−01−2013
έως 31−12−2013 ο Ιωάννης Τρ. Καραλής, με Α.Μ.Σ.Ο.Ε.Λ.
10801.
Βόλος, 1 Απριλίου 2016
Με εντολή Προέδρου
Ο Διευθυντής
ΚΩΝΣΤΑΝΤΙΝΟΣ ΒΟΥΚΟΥΤΟΣ
F
(8)
Ανακοίνωση καταχώρισης στο Γενικό Εμπορικό Μητρώο
στοιχείων της Ανώνυμης Εταιρείας με την επωνυμία «ΤΟΥΡΙΣΤΙΚΗ ΠΟΡΤΑΡΙΑΣ ΑΝΩΝΥΜΗ ΞΕΝΟΔΟ−
ΧΕΙΑΚΗ ΚΑΙ ΤΕΧΝΙΚΗ ΕΤΑΙΡΕΙΑ» και δ.τ. «ΠΟΡΤΑΡΙΑ
RESORT A.E.».
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΜΑΓΝΗΣΙΑΣ
Την 29/03/2016 καταχωρίστηκε με ΚΑΚ 589765 στο
Τμήμα Γενικού Εμπορικού Μητρώου του Επιμελητηρίου Μαγνησίας το από 30/06/2013 Πρακτικό της ετήσι−
ας τακτικής Συνέλευσης των μετόχων, της ανωνύμου
εταιρείας με την επωνυμία: «ΤΟΥΡΙΣΤΙΚΗ ΠΟΡΤΑΡΙΑΣ
ΑΝΩΝΥΜΗ ΞΕΝΟΔΟΧΕΙΑΚΗ ΚΑΙ ΤΕΧΝΙΚΗ ΕΤΑΙΡΕΙΑ» και
διακριτικό τίτλο «ΠΟΡΤΑΡΙΑ RESORT A.E.» με αριθμό
Γ.Ε.ΜΗ.: 051144844000 (και ΑΡ.Μ.Α.Ε.: 63696/32/Β/07/017)
που εδρεύει στην Πορταριά του Δήμου Βόλου Ν. Μαγνησίας και εγκρίθηκαν με το υπ’ αριθμ. 546/08−02−2016
έγγραφο της Περιφέρειας Θεσσαλίας Γενικής Διεύθυνσης Ανάπτυξης Π.Ε. Μαγνησίας και Σποράδων.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
1) Ετήσιες οικονομικές καταστάσεις, έκθεση διαχείρισης Διοικητικού Συμβουλίου και έκθεση ελεγκτών για
τη χρήση της από 01−01−2012 έως 31−12−2012.
2) Βάσει του Ν. 3604/2007 άρθρο 46, το οποίο τροποποιεί και αντικαθιστά το άρθρο 36 του Κ.Ν 2190/1920
η εταιρεία δεν υποχρεούται να ορίσει ελεγκτές για
τον έλεγχο της εταιρικής χρήσης από 01−01−2013 έως
31−12−2013.
Βόλος, 29 Μαρτίου 2016
Με εντολή Προέδρου
Ο Διευθυντής
ΚΩΝΣΤΑΝΤΙΝΟΣ ΒΟΥΚΟΥΤΟΣ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20161101047.pdf | Tokens: 36564]